
Europa-Parlamentet,
–	der henviser til forslag af 23. oktober 2025 fra tilsynsrådet for Den Europæiske Tilsynsmyndighed for Forsikrings- og Arbejdsmarkedspensionsordninger (C10‑0268/2025),
–	der henviser til artikel 51, stk. 2 og 3, i Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF[footnoteRef:1], [1:  	EUT L 331 af 15.12.2010, s. 48, ELI: http://data.europa.eu/eli/reg/2010/1094/oj.] 

–	der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender[footnoteRef:2], [2:  	EUT C 23 af 21.1.2021, s. 105.] 

–	der henviser til sin beslutning af 16. januar 2020 om institutioner og organer i Den Økonomiske og Monetære Union: Forebyggelse af interessekonflikter efter udtræden af offentlig tjeneste[footnoteRef:3], [3:  	Vedtagne tekster, P9_TA(2020)0017.] 

–	der henviser til forretningsordenens artikel 135,
–	der henviser til betænkning fra Økonomi- og Valutaudvalget (A10-0247/2025),
A.	der henviser til, at embedsperioden for den nuværende administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger udløber den 31. marts 2026;
B.	der henviser til, at tilsynsrådet for Den Europæiske Tilsynsmyndighed for Forsikrings- og Arbejdsmarkedspensionsordninger den 23. oktober 2025, efter en åben udvælgelsesprocedure, foreslog at udnævne Damian Jaworski til administrerende direktør for en periode på fem år i overensstemmelse med artikel 51, stk. 2 og 3, i forordning (EU) nr. 1094/2010;
C.	der henviser til, at Økonomi- og Valutaudvalget den 6. november 2025 afholdt en høring med Damian Jaworski, hvor han efter en indledende redegørelse besvarede spørgsmål fra udvalgets medlemmer;
1.	godkender udnævnelsen af Damian Jaworski til administrerende direktør for Den Europæiske Tilsynsmyndighed for Forsikrings- og Arbejdsmarkedspensionsordninger;
2.	pålægger sin formand at sende denne afgørelse til Rådet, Kommissionen, Den Europæiske Tilsynsmyndighed for Forsikrings- og Arbejdsmarkedspensionsordninger og medlemsstaternes regeringer.

